Pirkimo specialiųjų sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

	Eil. Nr.
	Reikalavimas
	Subjektas, kuris turi atitikti reikalavimą
	Atitiktį reikalavimui įrodantys dokumentai

	1. TEISĖ VERSTIS VEIKLA

	1.1. 
	Tiekėjas yra įregistruotas dokumentų tvarkymo paslaugos teikėjas – yra įrašytas į Lietuvos vyriausiojo archyvaro tvarkomą Dokumentų tvarkymo paslaugos teikėjų sąrašą Lietuvos Respublikos dokumentų ir archyvų įstatymo pagrindu.
	Tiekėjas, kiekvienas tiekėjų grupės narys ir (arba) subtiekėjas, kuris pagal prisiimamus įsipareigojimus teiks dokumentų tvarkymo paslaugą (atsižvelgiant į faktiškai vykdomą pirkimo sutarties dalį).
	Perkančioji organizacija atitiktį reikalavimui tikrina savarankiškai – viešai ir nemokamai prieinamame Lietuvos vyriausiojo archyvaro tarnybos paskelbtame Dokumentų tvarkymo paslaugos teikėjų sąraše: https://archyvai.lrv.lt/lt/licencijavimas-ir-ukio-subjektu-prieziura/dokumentu-tvarkymo-paslaugos-teikejai/. Patvirtinančių dokumentų tiekėjui teikti nereikia. 
Jeigu tiekėjas pasiūlymo teikimo metu į sąrašą dar neįrašytas – kartu su pasiūlymu tiekėjas pateikia įrodymus, kad yra pradėjęs įrašymo į sąrašą procesą, pavyzdžiui, Lietuvos vyriausiajam archyvarui pateikto prašymo dėl įrašymo į sąrašą kopija ar kitas kreipimąsi patvirtinantis dokumentas. Iki pirkimo sutarties sudarymo laimėjęs tiekėjas būti įrašytas į Dokumentų tvarkymo paslaugos teikėjų sąrašą.  

	2. FINANSINIS IR EKONOMINIS PAJĖGUMAS

	2.1. 
	Tiekėjas per paskutinius 5 (penkerius) metus iki pasiūlymo pateikimo termino pabaigos (arba per laiką nuo tiekėjo įregistravimo dienos, jeigu tiekėjas vykdo veiklą trumpiau nei 5 (penkerius) metus yra savo jėgomis(1) tinkamai(2) suteikęs dokumentų skaitmeninimo (skenavimo) paslaugų(3), kurių vertė ne mažesnė kaip 150 000 (vienas šimtas penkiasdešimt tūkstančių) EUR be PVM pagal vieną ar daugiau sutarčių(4).
	Tiekėjas, bent vienas tiekėjų grupės narys ir (arba) ūkio subjektas, kurio pajėgumais remiamasi (visi kartu, atsižvelgiant į prisiimamus įsipareigojimus pirkimo sutarčiai vykdyti).
Jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (tiekėjų grupės narių turima patirtis sumuojama), atsižvelgiant į jų prisiimamus įsipareigojimus.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
	Pateikiamas pirkimo specialiųjų sąlygų 4.2. priedas – tiekėjo per paskutinius 5 (penkerius) metus įvykdytų sutarčių sąrašas nurodant: sutarties numerį ir datą; trumpą sutarties objekto (suteiktų paslaugų) aprašymą; paslaugų teikimo pradžios ir pabaigos datą; sutarties (jeigu remiamasi tik dalimi – įvykdytos dalies) vertę EUR be PVM; užsakovo(-ų) pavadinimą(-us), kontaktinius asmenis ir jų kontaktinę informaciją.
Privaloma pateikti užsakovo(-ų), kuriam(-iems) buvo suteiktos paslaugos, patvirtintą(-as) pažymą(-as) arba užsakovo raštišką patvirtinimą, kad paslaugos suteiktos tinkamai(2). Taip pat užsakovo dokumentuose turi būti nurodyta informacija apie sutarties numerį ir datą; trumpą sutarties objekto (suteiktų paslaugų) aprašymą; paslaugų teikimo pradžios ir pabaigos datą; sutarties (jeigu remiamasi tik dalimi – įvykdytos dalies) vertę EUR be PVM.
Užsakovo(-ų) pažymų bus reikalaujama iš ekonomiškai naudingiausią pasiūlymą pateikusio tiekėjo.
Pateikiami elektroninėmis priemonėmis suformuoti dokumentai arba skaitmeninės dokumentų kopijos.

	Paaiškinimai: 
(1) Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju turi būti vertinamos būtent konkretaus ūkio subjekto, grindžiančio atitiktį nustatytam reikalavimui (t. y. tiekėjo, tiekėjo grupės nario (-ių), ūkio subjekto (-ų), kurio (-ių) pajėgumais tiekėjas remiasi), savo jėgomis (t. y. savarankiškai, nepasitelkiant ūkio subjektų) suteiktos paslaugos ar jų dalis (jų kiekis, apimtis, vertė ir kt.), o ne visas vykdytos sutarties objektas. Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas jungtinės veiklos pagrindais, yra nustatoma pagal jungtinės veiklos partnerių atsakomybių pasidalinimą, nurodytą jungtinės veiklos sutartyje. Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas kartu su subtiekėjais, yra apskaičiuojama iš visų pagal sutartį suteiktų paslaugų atimant subtiekėjo suteiktas paslaugas ar jų dalį (jų kiekį, apimtį, vertę ir kt.), atsižvelgiant į tai, kiek tiekėjas ir (arba) užsakovas sumokėjo subtiekėjui. Visos kitos pagal sutartį suteiktos paslaugos ar jų dalis (jų kiekis, apimtis, vertė ir kt.) priskiriama pačiam tiekėjui.
(2) Tinkamai suteiktomis paslaugomis laikomos paslaugos pagal sutartį, kuri buvo įvykdyta laikantis sutarties sąlygų ir teisės aktų reikalavimų, kurios galutinį rezultatą paslaugų gavėjas (užsakovas) priėmė ir kuri buvo įvykdyta nepažeidžiant sutartyje nustatytų paslaugų suteikimo terminų. Pavėluotai (pažeidžiant terminus) įvykdyta sutartis arba dėl tiekėjo kaltės nutraukta sutartis nelaikoma tinkamai įvykdyta.
(3) Tinkamomis laikomos dokumentų skaitmeninimo (skenavimo) paslaugos, kurių metu atlikti visi šie veiksmai: (a) fizinių (popierinių) dokumentų skaitmeninimas (skenavimas); (b) suskaitmenintų dokumentų indeksavimas (metaduomenų priskyrimas); (c) suskaitmenintų dokumentų konvertavimas į ilgalaikio saugojimo formatą PDF/A ar lygiavertį. Paslaugos tinkamos nepriklausomai nuo dokumentų rūšies ir turinio bei paslaugų gavėjo (užsakovo) sektoriaus (tinka tiek viešojo, tiek privačiojo sektoriaus užsakovai). Skaitmeninimo (skenavimo) paslaugos gali būti savarankiškas sutarties objektas arba sudedamoji platesnės sutarties (pvz., dokumentų valdymo, archyvavimo) dalis; pastaruoju atveju turi būti galima atskirai identifikuoti ir pagrįsti skaitmeninimo paslaugų vertę. Kiekviena sutartis, kuria remiamasi, turi atitikti visus (a)–(c) veiksmus. Tik fizinio dokumentų saugojimo arba tik dokumentų naikinimo paslaugos, neapimančios skenavimo, indeksavimo ir konvertavimo, nelaikomos tinkamomis patirčiai įrodyti. 
(4) Patirtis gali būti įgyta pagal vieną ar daugiau įvykdytų sutarčių, tačiau iš viso sutarčių patirčiai pagrįsti – ne daugiau kaip 5 (penkios).

	3. TECHNINIS IR PROFESINIS PAJĖGUMAS

	
	Tiekėjas pirkimo sutarties vykdymui privalo turėti specialistus, kurių kvalifikacija atitinka 3.1–3.3 punktuose nurodytus reikalavimus.
	Tiekėjas, bent vienas tiekėjų grupės narys ir (arba) ūkio subjektas, kurio pajėgumais remiamasi (visi kartu, atsižvelgiant į prisiimamus įsipareigojimus pirkimo sutarčiai vykdyti).
Jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (tiekėjų grupės narių turima patirtis sumuojama), atsižvelgiant į jų prisiimamus įsipareigojimus.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
	Pateikiamas pirkimo specialiųjų sąlygų 4.1. priedas;
Perkančioji organizacija turi teisę reikalauti pateikti papildomus dokumentus atlikdama pasiūlymų vertinimą. 
Pateikiami elektroninėmis priemonėmis suformuoti dokumentai arba skaitmeninės dokumentų kopijos.

	3.1. 
	Projektų vadovas. Tiekėjas turi turėti ne mažiau kaip 1 (vieną) projektų vadovą, turintį ne mažesnę kaip 3 (trejų) metų vadovavimo informacinių sistemų kūrimo ir (ar) diegimo, ir (ar) tobulinimo, ir (ar) modernizavimo projektuose patirtį.
	Tiekėjas, bent vienas tiekėjų grupės narys ir (arba) ūkio subjektas, kurio pajėgumais remiamasi (visi kartu, atsižvelgiant į prisiimamus įsipareigojimus pirkimo sutarčiai vykdyti).
	Žr. nurodytus dokumentus (specialistų sąrašas ir patirties aprašymas).


	3.2. 
	Programuotojas. Tiekėjas turi turėti ne mažiau kaip 1 (vieną) programuotoją, turintį ne trumpesnę kaip 3 (trejų) metų informacinių sistemų ir (ar) dokumentų registrų modulių programavimo patirtį.
	Tiekėjas, bent vienas tiekėjų grupės narys ir (arba) ūkio subjektas, kurio pajėgumais remiamasi (visi kartu, atsižvelgiant į prisiimamus įsipareigojimus pirkimo sutarčiai vykdyti).
	Žr. nurodytus dokumentus (specialistų sąrašas ir patirties aprašymas).


	3.3. 
	Integravimo specialistas. Tiekėjas turi turėti ne mažiau kaip 1 (vieną) integravimo specialistą, turintį ne trumpesnę kaip 3 (trejų) metų informacinių sistemų ir (ar) išorinių duomenų integravimo (sąsajų tarp sistemų kūrimo) patirtį.
	Tiekėjas, bent vienas tiekėjų grupės narys ir (arba) ūkio subjektas, kurio pajėgumais remiamasi (visi kartu, atsižvelgiant į prisiimamus įsipareigojimus pirkimo sutarčiai vykdyti).
	Žr. nurodytus dokumentus (specialistų sąrašas ir patirties aprašymas).


	4. KOKYBĖS VADYBOS, INFORMACIJOS SAUGUMO IR APLINKOS APSAUGOS VADYBOS SISTEMŲ STANDARTAI

	4.1. 
	Informacijos saugumo valdymo sistema. Tiekėjas turi būti įdiegęs ir taiko informacijos saugumo valdymo sistemą, atitinkančią standarto LST EN ISO/IEC 27001 arba lygiaverčio standarto reikalavimus. 
	Tiekėjas arba tas tiekėjų grupės narys ir (arba) subtiekėjas, kuris vykdys atitinkamą pirkimo sutarties dalį (teiks atitinkamas programavimo paslaugas).

	Pateikiamas nepriklausomos sertifikavimo įstaigos išduotas galiojantis ISO/IEC 27001 ar lygiaverčio standarto sertifikatas.
Pripažįstami kitose ES valstybėse narėse įsisteigusių nepriklausomų įstaigų išduoti lygiaverčiai sertifikatai.
Jeigu tiekėjas dėl nuo jo nepriklausančių objektyvių priežasčių per nustatytą terminą negali pateikti sertifikato, priimami lygiaverčiai informacijos saugumo valdymo priemonių įrodymai, patvirtinantys lygiavertį saugumo lygį.





